Kopja Informali ta' Sentenza Seduta tat-28 ta' Novembru, 2014 IL-MINISTERU TAL-FINANZI, il-Ministeru għall-Ekonomija, Investiment u Intrapriżi Żgħar, Dr Emanuel Valletta bħala Chairman tal- Privatisation Unit u l-Avukat Ġenerali Qrati tal-Gustizzja Kopja Informali ta' Sentenza Rat ir-Rikors imressaq fil-31 ta' Ottubru, 2014, li bih u għar-raġunijiet hemm imfissra b'mod elaborat u dokumentat, il-kumpannija rikorrenti (minn issa 'l quddiem imsejħa "Schiavone") talbet li din il-Qorti żżomm lill-intimati jew lil min minnhom milli "jagħti, jiffirma jew b'xi mod jikkonkludi konċessjoni lil Eden Leisure Group Limited ("Eden") permezz ta' liema Eden tingħata konċessjoni sabiex tiftaħ u/jew topera Casino bħala proponent preferut wara s-sejħa għal proposti li nħarġet mill- Privatisation Unit tal-Ministeru għall-Ekonomija Investiment u Intrapriżi Żgħar ("il-Ministeru") datat 31 ta' Lulju, 2013"; Rat id-degriet tagħha tal-31 ta' Ottubru, 2014, li bih laqgħet it-talba provviżorjament għall-finijiet tal-artikolu 875(2) tal-Kapitolu 12 tal-Liġijiet ta' Malta, ordnat in-notifika lill-intimati bi żmien biex iressqu Tweġiba u qiegħdet ir-rikors għas-smigħ tas-17 ta' Novembru, 2014; Rat it-Tweġiba mressqa mill-Ministru u mill-Avukat Ġenerali intimati fis-7 ta' Novembru, 2014, li biha u għar-raġunijiet hemm imsemmija, laqgħu għat-talba ta' Dragonara billi qal li m'hemmx l-elementi li bihom din il- Qorti tista' tilqa' t-talba. B'żieda ma' dan, qalu li kulma sar hu li ngħażel proponent preferut biex miegħu jibdew negozjati u għalhekk ma jistax jingħad li l-għażla kienet saret. Jekk in-negozjati ma jħallux riżultat, ir- rikorrenti tkun tista' tidħol hi minflok l-oħra. Minbarra dan, ladarba l- Privatisation Unit kienet offriet lir-rikorrenti tgħid jekk kenitx imħajra tidħol f'negozjati mal-Gvern dwar konċessjoni oħra, ma hemm l-ebda raġuni għaliex ir-rikorrenti għandha titlob il-ħruġ tal-Mandat, minbarra li l-fatt li l- kumpannija rikorrenti tefgħet offerta ma jagħtihiex xi jedd awtomatiku li tkun hi li tintgħażel. Fuq kollox, jekk il-kumpannija rikorrenti tista' tgħid li tista' b'xi mod iġġarrab xi ħsara b'dak li sar, din il-ħsara hija biss waħda pekunjarja u għalhekk lanqas f'dan ir-rigward ma hemm il-ħtieġa għall- Qrati tal-Gustizzja Kopja Informali ta' Sentenza ħruġ tal-Mandat, apparti li l-ħsara li tista' ġġarrab l-istess kumpannija rikorrenti jekk kemm-il darba t-talba tagħha ma tintlaqax ikun anqas mill- ħsara li tiġġarrab jekk il-proċess tan-negozjati jitwaqqaf bil-ħruġ tiegħu; Rat it-Tweġiba mressqa mill-intimat Dottor Emanuel Valletta f'isem il- Privatisation Unit fl-10 ta' Novembru, 2014, li biha u għar-raġunijiet hemm imfissra laqa' għat-talba tal-kumpannija rikorrenti għall-ħruġ tal- Mandat minnha mitlub billi qal li l-istess rikorrenti ma wrietx li jeżistu l- elementi mitluba mil-liġi biex din il-Qorti tista' tilqa' t-talba tagħha u daħal f'eżami ta' komunikazzjonijiet li kienu għaddew bejnu u l-kumpannija rikorrenti qabel ma kienet saret l-għażla tal-proponent favorit; Rat id-degriet tagħha tal-14 ta' Novembru, 20141, li bih u għar-raġunijiet hemm mogħtija ċaħdet it-talba magħmula minn Eden Leisure Group Limited b'rikors tagħha tas-7 ta' Novembru, 2014 biex titħalla tintervjeni fil-proċediment in statu et terminis; Rat id-degriet l-ieħor tagħha tal-14 ta' Novembru, 20142, li bih u fuq talba magħmula mill-kumpannija rikorrenti b'rikors tagħha tal-11 ta' Novembru, 2014, tat direttivi dwar tressiq ta' xhieda u dwar il-produzzjoni ta' provi dokumentali; Rat id-dikjarazzjoni magħmula miċ-Chairman intimat waqt is-smigħ tas- 17 ta' Novembru, 20143, għall-finijiet tal-artikolu 873(3) tal-Kapitolu 12 tal-Liġijiet ta' Malta; Semgħet ix-xhieda tal-intimat Chairman tal-Privatisation Unit; 1 Paġ. 141A tal-atti 2 Paġ. 263A tal-atti 3 Paġ. 359 tal-atti Qrati tal-Gustizzja Kopja Informali ta' Sentenza Rat in-Nota ta' Riferenzi mressqa mill-kumpannija rikorrenti waqt is- smigħ4; Semgħet it-trattazzjoni estensiva tal-avukati tal-partijiet waqt l-imsemmi smigħ; Rat l-atti kollha tar-Rikors; Rat id-degriet tagħha tas-17 ta' Novembru, 2014, li bih ħalliet ir-Rikors għall-provvediment; Rat id-degriet tagħha tal-24 ta' Novembru, 20145, li bih u għar-raġunijiet hemm imfissra, ċaħdet talba tal-kumpannija rikorrenti f'rikors tagħha tat- 18 ta' Novembru, 2014, li bih talbet lill-Qorti tieqaf milli tgħaddi għall- għoti tal-provvediment u biex terġa' tiftaħ is-smigħ biex jitressaq xhud ieħor; Ikkunsidrat: Illi tqis li Dragonara qiegħda titlob li l-intimati jitwaqqfu milli jkomplu jmexxu 'l quddiem il-proċess ta' negozjati u l-eventwali għoti ta' 4 Paġġ. 295 sa 311 tal-atti 5 Paġ. 377 tal-atti Qrati tal-Gustizzja Kopja Informali ta' Sentenza konċessjoni lil Eden ta' konċessjoni biex tiftaħ u tħaddem casino wara sejħa għal proposti li saret f'Lulju tal-20136 u għal liema sejħa pubblika Dragonara kienet uriet interess u ħadet sehem; Tqis li l-proċess tmexxa mill-Gvern ta' Malta permezz tal-Ministeru intimat tal- imsejjaħ Privatisation Unit (aktar 'il quddiem imsejjaħ "PU"), u kien tnieda billi l- ewwel ħarġet Expression of Interest f'Mejju tal-20137; "il-Ministeru"), bil-ħdima Tqis li s-sejħa ma kenitx offerta min-naħa tal-PU, iżda stedina għal proposti li ma jorbtux lill-istess PU8 u kienet tirrigwarda l-għoti ta' konċessjoni permezz ta' proċess pubbliku kompetittiv li bih il-proponent magħżul jista' jiftaħ u jħaddem f'Malta casino għal żmien ta' għaxar (10) snin, skond l-Att dwar il-Logħob9 u suġġett għall-kisba ta' liċenza mill- awtorita' kompetenti10; Tqis li Schiavone kienet talbet u ngħatat kjarifiki mill-PU dwar aspetti tas- sejħa msemmija fl-EOI11 u qabel ma ressqet l-offerta tagħha taħt l-RFP. Kienet uriet xi tħassib ukoll wara li ressqet l-offerta tagħha u talbet mingħand il-PU kjarifiki oħrajn, l-aktar dwar it-tħaddim tal-kriterji li bihom kellu jingħażel il-proponent favorit12; Tqis li Schiavone ressqet il-proposta tagħha bħalma għamlu proponenti oħrajn u l-offerti nfetħu pubblikament fil-21 ta' Ottubru, 2013. Jidher li kien hemm ħames proponenti u l-offerta finanzjarja ta' Schiavone kienet l-ogħla waħda; 6 Dok "1", f'paġġ. 7 sa 86 tal-atti 7 Dok "EC1", f'paġġ. 155 sa 212 tal-atti 8 §4.13 tal-RFP, f'paġ. 39 tal-atti 9 Att X tal-1998 (Kap 400) 10 §1.0 tal-RFP, f'paġ. 12 tal-atti 11 Ara Dokti "EC2" u "EC3", f'paġġ. 213 sa 227 tal-atti 12 Dokti "EC4" u "EC5", f'paġġ. 228 sa 242 tal-atti Qrati tal-Gustizzja Kopja Informali ta' Sentenza Tqis li ftit jiem wara l-ftuħ tal-offerti, Schiavone kitbet lill-PU biex titolbu ħalli ma jdewwimx aktar l-għażla tal-proponent favorit u tenniet il-fiduċja sħiħa fil-mod professjonali u etiku li bih kien qiegħed jitmexxa l- proċess13; Tqis li fi Frar tal-201414, PU għarrfitha li kienet waħda miż- żewġ proponenti short-listed u stedinha għal laqgħa ta' preżentazzjoni aktar tard dak ix-xahar stess quddiem il-kumitat maħtur minnu biex iqis u jevalwa l-proposti (imsejjaħ "Evaluation and Adjudication Committee"). Il-proponenti l-oħra short-listed kienet Eden; Tqis li Schiavone kienet saħqet mal-PU li l-offerta finanzjarja tagħha kienet tisboq dik ta' Eden bi tliet darbiet u talbet assikurazzjonijiet li l- proċess imniedi kellu jitmexxa fuq kriterji ċari u stabiliti fir-RFP u bi trasparenza sħiħa15; Tqis li l-kumitat tekniku mwaqqaf ad hoc biex iqis u jevalwa l-offerti u li quddiemu kienet saret il-preżentazzjoni miż-żewġ proponenti short-listed kien iltaqa' ma' problemi fil-ħidma tiegħu u spiċċa kien għall-ewwel sospiż, fuq talba tal-Ministru intimat għall-bidu ta' April, u mbagħad xolt definitivament għall-ħabta ta' nofs Ġunju tal-201416; Tqis li b'ittra tas-27 ta' Ottubru, 201417, il-PU għarraf lil Dragonara li kien għażel lil Eden bħala l-proponent preferut u kien sejjer jibda negozjati magħha għall-għoti tal-konċessjoni. Għarrafha wkoll li jekk kemm-il darba n-negozjati ma' Eden ma jħallux frott, kien qiegħed jirriżerva li jiftaħ negozjati ma' Dragonara; 13 Dok "EC6", f'paġġ. 243 – 4 tal-atti 14 Dok "A", f'paġġ. 87 – 8 tal-atti 15 Dok "F", f'paġġ. 97 – 8 tal-atti 16 Xhieda ta' Dr Emanuel Valletta 17.11.2014, f'paġġ. 324 – 9 tal-atti 17 Dok "O", f'paġġ. 110 – 1 tal-atti Qrati tal-Gustizzja Kopja Informali ta' Sentenza Tqis li b'ittra oħra li ġġib l-istess data tas-27 ta' Ottubru, 201418, il-PU għarraf lil Dragonara li mnkejja li Eden kienet intgħażlet bħala l- proponent preferut biex jibdew in-negozjati magħha għall-għoti tal- konċessjoni, iżda fl-istess waqt il-Gvern ta' Malta kien jaħseb li kien hemm lok għall-għoti ta' konċessjoni oħra bħal dik li kienet uriet interess fiha u bagħat jistaqsiha jekk kemm-il darba kenitx lesta tilqa' stedina biex tidħol f'negozjati mal-Gvern dwar dan; Tqis li wara dan, Schiavone talbet laqgħa mal-PU u din kienet iffissata għat-3 ta' Novembru, 2014, iżda l-laqgħa ma nżammitx għaliex ftit jiem qabel Dragonara kienet laħqet fetħet din il-proċedura; Tqis li l-għan ta' talba għall-ħruġ ta' Mandat ta' Inibizzjoni huwa dak li jżomm persuna milli tagħmel xi ħaġa li tkun li tista' tkun ta' ħsara lill-parti li titlob il-ħruġ tal-mandat19; Tqis li bil-liġi, jeħtieġ li r-rikorrent juri żewġ ħwejjeġ biex ikun jistħoqqlu jikseb il-ħruġ ta' Mandat bħal dak. L-ewwel ħaġa li jrid juri hi l-mandat huwa meħtieġ biex jitħarsu l-jeddijiet pretiżi minnu. It-tieni ħaġa hi li r- rikorrent ikun jidher li għandu, mad-daqqa t'għajn (prima facie), dawk il- jeddijiet. Il-ħtieġa li jintwera li l-parti li titlob il-ħruġ ta' Mandat bħal dan ikollha prima facie l-jeddijiet pretiżi hija ħtieġa oġġettiva u mhux waħda soġġettiva li tiddependi mid-diskrezzjoni tal-ġudikant20. Tali jedd jew jidher mad-daqqa t'għajn jew, għall-finijiet ta' dan il-Mandat, ma jeżistix; Tqis li, minn kliem il-liġi nfisha, iż-żewġ elementi huma kumulativi u mhux alternativi. Jekk xi wieħed minn dawn iż-żewġ elementi ma jirriżultax, il- Qorti għandha tiċħad it-talba għall-ħruġ ta' mandat bħal dak. Siewi wkoll li wieħed iżomm quddiem għajnejh li l-proċedura li hija maħsuba biex titqies talba bħal din huwa mixtieq li tkun waħda sommarja, billi mhuwiex mistenni li jitressaq quddiem il-Qorti fi stadju bħal dak kulma jmissu 18 Dok "N", f'paġġ. 108 – 9 tal-atti 19 Art. 873(1) tal-Kap 12 20 App.Ċiv. 14.7.1988 fil-kawża fl-ismijiet Grech pro et noe vs Manfre' (Kollez. Qrati tal-Gustizzja Kopja Informali ta' Sentenza jitressaq quddiemha waqt is-smigħ tal-kawża dwar l-istess jedd. Huwa għalhekk li llum il-liġi nbidlet u stabiliet żminijiet qosra u preċiżi li fihom it- talba għall-ħruġ ta' dan il-Mandat għandha jew tintlaqa' jew tiġi miċħuda21; Tqis li minn dan joħroġ li l-Mandat ta' Inibizzjoni huwa meżż proċedurali eċċezzjonali u mhux normali ta' provediment legali22. Il-ħarsien li l-liġi timmira għalih fit-talba tal-parti rikorrenti huwa dak li, mingħajr il-ħruġ tal- Mandat, il-jedd li jista' jkollu jitneħħa darba għal dejjem u b'mod irrimedjabbli. Dan ma jfissirx li l-fatt li talba għall-ħruġ ta' Mandat ta' Inibizzjoni tintlaqa', ikun ifisser li l-jedd huwa ippruvat. Bħalma lanqas ifisser li l-fatt li talba għall-ħruġ ta' Mandat bħal dak ma tintlaqax ikun ifisser li l-jedd pretiż ma jeżistix. It-tiftix li trid tagħmel il-Qorti huwa dak jekk, bl-għamil li minnu qiegħed jibża' r-rikorrent, jistax jintilef darba għal dejjem jedd li l-istess rikorrent jidher li għandu fil-waqt li ħareġ it-talba għall-ħruġ tal-Mandat; Tqis li, b'żieda mal-elementi meħtieġa kif imsemmi qabel, f'każ li l-ħruġ tal-Mandat jintalab kontra l-Gvern jew kontra xi awtorita' pubblika mwaqqfa bil-Kostituzzjoni jew kontra persuna li jkollha kariga pubblika fil- kariga uffiċjali tagħha, il-liġi23 titlob ukoll li jintwera (a) li l-ħaġa li parti titlob li tinżamm milli titwettaq fil-fatt hemm il-ħsieb li titwettaq, u (b) li l- preġudizzju li jinħoloq lil min ikun qed jitlob il-Mandat ikun sproporzjonat meta mqabbel ma' l-istess għamil tal-ħaġa li qed tintalab li tiġi miżmuma; Tqis ukoll li, f'dan ir-rigward, il-liġi llum m'għadhiex titkellem dwar preġudizzju "li ma jkunx jista' jiġi rimedjat" bħala l-bażi tal-ilqugħ ta' talba għall-ħruġ tal-Mandat kontra l-Gvern, imma biżżejjed jintwera li tali preġudizzju jkun sproporzjonat. Dan ifisser li, bejn il-vantaġġ li joħroġ kieku l-ħaġa titwettaq u l-ħsara li ġġib magħha jeħtieġ li jsir tqabbil, iżda dan għandu jitqies mill-perspettiva tal-parti li titlob il-ħruġ tal-Mandat; 875(3) tal-Kap 12 22 Ara, per eżempju, P.A. NC 11.3.2003 fl-atti tar-Rikors għall-Ħruġ ta' Mandat ta' Inibizzjoni fl-ismijiet IWT Group Malta Ltd vs Direttur Ġenerali tal-Kuntratti et 23 Art. 873(3) tal-Kap 12 Qrati tal-Gustizzja Kopja Informali ta' Sentenza Tqis li l-liġi tħares il-"jedd" prima facie, bħala rekwiżit meħtieġ għall-ħruġ tal-Mandat. Wieħed irid jagħraf li l-jedd li jeħtieġ jitħares mhux biżżejjed li jkun sempliċi diffikulta'24, disaġju jew tħassib; Tqis li l-jedd prima facie li Dragonara tgħid li għandha f'dan il-każ jinbena fuq il-ħtieġa li l-proċess li ħadet sehem fih u li għadu ma ntemmx għal kollox għandu jkun wieħed immexxi fuq linji ta' ekwita' u trasparenza. Hija tgħid li l-proċess kien wieħed vizzjat u li d-deċiżjoni li wasslet għall- għażla tal-proponent preferut kienet waħda "predestinata" għaliex il- kriterji li tħaddmu saru b'mod li, jiġri x'jiġri, ssir l-għażla favur Eden. B'sostenn ta' dan, hija ssemmi d-dewmien taż-żmien li l-proċess ħa lil hinn minn dak li kien imħabbar fil-bidu, in-nuqqas ta' qies tal-offerta bil- wisq ogħla tagħha meta mqabbla ma' dik ta' Eden, u fin-nuqqas ta' ċarezza li bihom il-PU mxiet biex qieset liema miż-żewġ offerti tal- porponenti short-listed kellha tirbaħ fuq l-oħra; Tqis li Dragonara tagħraf li l-fatt waħdu li hija qatgħetha li tieħu sehem fir-RFP ma jagħtihiex jedd mad-daqqa t'għajn li tippretendi li tkun hi li tingħażel. Iżda hija tgħid li għandha tabilħaqq jedd li jixraqlu ħarsien li jekk għamlet għażla bħal dik, il-proċess jitmexxa kif imiss, billi kull min jieħu sehem fih ikun jaf sewwa liema kejl jgħodd għal kulħadd u li kull min jieħu sehem jingħata l-istess trattament. Tisħaq li dan jgħodd aktar fejn is-sejħa tkun waħda mnedija mill-Gvern u huwa msejjes fuq prinċipji ewlenin ta' Dritt Komunitarju u fuq sentenzi tal-Qorti tal-Ġustizzja; Tqis li l-għaref difensur ta' Schiavone stieden lill-Qorti biex, hi u tqis dwar l-element tal-jedd mad-daqqa t'għajn, ma tibqax marbuta mal-linja ta' ħsieb murija mill-Qrati Maltin meta jfissru l-limiti tal-istħarriġ li jsir minnhom fil-qafas ta' proċedura għall-ħruġ tal-Mandat ta' inibizzjoni. Huwa saħħaħ din l-istedina billi ressaq riferenzi għal deċiżjonijiet ta' Qrati Superjuri fir-Renju Unit. Huwa jressaq dan l-argument biex 26.5.1995 fl-atti tar-Rikors għall-ħruġ ta' Mandat ta' Inibizzjoni fl-ismijiet Ben Ammar Atzori noe vs Bonnici Mallia Sant Angelo noe et (Kollez. Qrati tal-Gustizzja Kopja Informali ta' Sentenza jiġġustifika l-ħtieġa li l-Qorti tidħol safejn huwa meħtieġ fi stħarriġ ukoll tal-mertu tal-kwestjoni; Tqis li, fis-sewwa, meta l-Qrati jqisu l-jedd mad-daqqa t'għajn, ma jkunux qegħdin jagħmlu dan fl-arja, iżda ġeneralment jorbtuh maċ-ċirkostanzi li joħorġu mill-atti tal-mandat infushom. Min-naħa l-oħra, ma jidhirx li wieħed jista' jistrieħ għal kollox fuq il-prattika mħaddma mill-Qrati britanniċi għaliex is-sistema tal-għoti ta' "interim remedies" tinkludi wkoll dawk il-provvedimenti li jingħataw wara s-sentenza fil-mertu25, u fejn il- qorti tkun tabilfors semgħet u qieset il-każ fil-fond, ħaġa għal kollox lil hinn mill-qafas tal-mandati kawtelatorji li joffri l-ordinament ġuridiku Malti; Tqis iżda li, lil hinn mill-kwestjonijiet tekniċi li dwarhom Schiavone ressqet bosta dokumenti u wkoll sejħet b'xhud tagħha liċ-Chairman intimat, din il-Qorti tasal għall-fehma li Schiavone seħħilha turi li għandha jedd mad-daqqa t'għajn li jistħoqqlu l-ħarsien. Il-Qorti ssib li Schiavone kellha u, fit-tejorija, għad fadlilha kull jedd li tippretendi u tiżgura jsir b'ekwita' u imparzjalita', u fuq kollox, b'ħarsien tal-istess kundizzjonijiet stabiliti minn qabel meta nbeda l-proċess tal-għażla; tal-konċessjonarju tal-għażla l-proċess Tqis li l-liġi nnifisha tagħti li Mandat ta' inibizzjoni jista' jintalab u jinħareġ fejn parti tkun għadha mqar sejra tagħmel azzjoni quddiem qorti26, u dan tgħoddu bħala jedd biżżejjed biex issir talba għall-ħruġ ta' Mandat bħal dak. Il-liġi tagħti wkoll rimedju għal min jabbuża mill-ħruġ ta' atti kawtelatorji27, imma ma ċċaħħadx minn qabel li wieħed jinqeda minnhom b'qies u f'ħarsien tal-jedd tiegħu; Tqis għalhekk li safejn Dragonara qiegħda titlob il-ħarsien ta' dawn l- elementi essenzjali f'kull għażla f'sejħa pubblika, l-element tal-jedd mad- daqqa t'għajn huwa soddisfatt; 876(1) tal-Kap 12 27 Art. 836(9) tal-Kap 12 Qrati tal-Gustizzja Kopja Informali ta' Sentenza Tqis, iżda, li dwar il-ħtieġa tal-ħruġ tal-Mandat sabiex l-egħmil li Dragonara trid iżżomm lill-intimati milli jkomplu, il-Qorti ssib li dan l- element ma jirriżultax. L-element tal-ħtieġa għall-ħruġ ta' Mandat bħal dan tintrabat sewwa ma' l-fatt jekk il-ħsara li minnha l-parti rikorrenti tilminta tistax tkun waħda li ma tistax tissewwa mod ieħor. Jekk l- inkonvenjent jew in-nuqqas lamentat jista' jitneħħa, mqar b'deċiżjoni wara li jiġi mistħarreġ il-każ fil-mertu28, jiġi nieqes it-tieni element meħtieġ għall-ħruġ tal-Mandat; Tqis li, f'dan il-każ, intwera li r-rimedju għall-ilmenti li Dragonara qiegħda tressaq kontra l-intimati jew kontra min minnhom ma jiddependix mill- ħruġ tal-Mandat. Il-liġi tagħti lil Dragonara għażla ta' rimedji ġudizzjarji li tista' tinqeda bihom biex tiżgura li l-jedd prima facie li hija għandha għadha tista' tħarsu b'mod effettiv. Il-ħruġ tal-Mandat mitlub minnha, iżda, ma jidhirx li huwa wieħed minnhom, partikolarment minħabba n- natura straordinarja tiegħu. Il-qagħda attwali ma waslitx fi stadju li ma tistax titreġġa' lura u jekk joħroġ tabilħaqq li n-nuqqasijiet li Dragonara tilminta minnhom fil-proċess tal-għażla tassew tebbgħu dak il-proċess, ir-rimedju li jista' jingħata huwa t-tħassir ta' kulma jkun sar. Għalhekk ma huwiex meħtieġ li biex dak ir-rimedju jinkiseb, irid ikun inħareġ il-Mandat. Dan jgħodd ukoll għal min iqis li n-nuqqas ta' ħruġ tal-Mandat ikun tah xi assoluzzjoni ġenerali li jista' jagħmel li jogħġbu jew li dak li sar sa issa ma jistax ikun mistħarreġ mill-ġdid fis-sedi u fi proċediment xieraq; Tqis ukoll li, jekk kemm-il darba l-proċess tan-negozjati bejn il-PU u Eden ma jasalx b'wiċċ il-ġid, Schiavone jkollha l-jedd li tissokta hi tinnegozja mal-PU u b'dan il-mod it-twaqqif tal-proċess bil-ħruġ tal- Mandat ikun issarraf fi xkiel għat-twettiq tal-interessi tagħha stess; 28 P.A. AM 2.1.1993 fl-atti tar-Rikors għall-ħruġ tal-Mandat ta' Inibizzjoni fl-ismijiet Avukat Victor Houlton Giardina vs Joseph Spiteri Antignolo et noe Qrati tal-Gustizzja Kopja Informali ta' Sentenza Tqis għalhekk li dan l-element għall-ħruġ tal-Mandat jirriżulta, fiċ- ċirkostanzi, nieqes; Tqis ukoll li, mill-aspett tal-element tal-proporzjonalita', t-talba tal- kumpannija rikorrenti ma tidhirx mistħoqqa. Meta wieħed iqabbel il- preġudizzju li tista' ġġarrab il-kumpannija rikorrenti bl-għamil tal-intimati ma' dak li jseħħ kieku t-talba tagħha għall-ħruġ tal-Mandat kellha tintlaqa', l-ħsara li ġġarrab il-kumpannija rikorrenti se' tkun wisq inqas kieku l-proċess kellu jibqa' miexi 'l quddiem. Dan qiegħed jingħad għaliex il-proċess innifsu bl-ebda mod ma qiegħed jew jista' jolqot il- ħidma u n-negozju li l-istess Dragonara qiegħda twettaq jew tgawdi minnu sallum. Kien ikun ħaġ'oħra li kieku l-proċess tal-għażla kien sejjer iwaqqaf xi liċenza jew konċessjoni li Dragonara diġa' tgawdi, wkoll fil- qasam tal-logħob; Illi għalhekk il-Qorti ssib li dan l-element ma jirriżultax u, minħabba f'hekk, jiġi li jonqos wieħed ieħor mill-elementi li huma meħtieġa biex tintlaqa' t-talba għall-ħruġ tal-Mandat; Għal dawn ir-raġunijiet il-Qorti qiegħda tiddeċiedi billi: Tiċħad it-talba għall-ħruġ tal-Mandat billi ma ntweriex li jirriżultaw l- elementi kollha mitluba mil-liġi għall-ħruġ tiegħu; Qrati tal-Gustizzja Kopja Informali ta' Sentenza Tħassar contrario imperio d-degriet tagħha tal-31 ta' Ottubru, 2014, safejn intlaqgħet b'mod provviżorju; u tal-kumpannija Tordna li l-ispejjeż ta' din il-proċedura jibqgħu bla taxxa bejn il-partijiet. Mogħti kameralment illum, 28 ta' Novembru, 2014. Qrati tal-Gustizzja